# Néstor Novell i Sanxo

Néstor Novell i Sanxo (Gandia, 1953) és un economista, escriptor i professor valencià.
Catedràtic d'ensenyament, Novell ha ensenyat comerç internacional a l'Institut Tirant lo Blanc de Gandia des d'on impulsà diversos projectes europeus d’innovació educativa. També ha estat el primer director del Centre d'Estudis i Investigacions Comarcals Alfons el Vell (1984-1992) el qual va convertir en un centre d'investigació de referència en l'àmbit lingüístic del català.
Néstor Novell va treballar a l'Ajuntament de Gandia en els departaments d’Urbanisme i de Promoció Econòmica i Innovació, on va co-dissenyar projectes com el Pla d’Habitatge, el Pla de Turisme Cultural basat en personatges històrics de la ciutat i la comarca (Ausiàs March, Martorell o els Borja) i el Centre Internacional de Gandia de la Universitat de València (CIG-UV).
En l'àmbit cívic, Novell va impulsar el moviment cívic Nacionalistes de la Safor (1991-1994) juntament amb altres personalitats com l'escriptor Josep Piera i que pretenia tindre influenciar políticament als diversos ajuntaments de la comarca de la Safor. També va dirigir juntament amb Josep Sorribes la trobada anual de debat al voltant d'assumptes d'actualitat Les Converses de Maig, entre 2017 i 2019.
El 2017 va publicar juntament amb Sorribes l'assaig Nou viatge pel País Valencià, que dissecciona des de l'economia, la sociologia i l'urbanisme la societat valenciana post-crisi de finals dels 2000 i principis dels 2010. Novell i Sorribes pronostiquen que per tal de superar la situació i albirar un futur econòmic més sostenible cal diversificar el model més enllà dels sectors de la construcció i el turisme.
El 1992 va rebre el Premi d'Actuació Cívica de la Fundació Lluís Carulla.

## Bibliografia de l'autor

* El Llibre de la Safor (1983)
* Debat, propostes nacionals per a un poble (1987)
* Business contacts in international trade (1995)
* Manual de pràctiques en empresa de comerç internacional (2001)
* Proyecto Concercost: Plan de promoción socieconómica y de ordenación territorial de las Comarcas Centrales Valencianas (2002), coautor.
* La Safor en xifres (2003)
* Registre meteorològic per a l’estudi de la climatologia de Gandia i el seu districte (1915-1944)
* País! País? País (2017)
* Nou viatge pel País Valencià (2017)
* Sumar per governar-nos el territori (2019)

## Referències

* 1 2 «Notícia del País Valencià. FER PAÍS. 60 ANYS D'IDEES, ESTUDIS, CONVERSES I REFLEXIONS - Institució Alfons el Magnànim». [Consulta: 9 gener 2025].
* ↑ «Nèstor Novell i Sancho». Fundació pel Llibre i la Lectura. Arxivat de l'original el 2018-03-28. [Consulta: 28 març 2018].
* ↑ Piera, Josep «La unitat dels nacionalistes a la Safor». El Temps, 01-04-1991.
* ↑ «“Les Converses de Maig”, trobada intel·lectual per conversar sobre el País Valencià», 12-04-2018. [Consulta: 9 gener 2025].
* ↑ Vázquez, Cristina «‘Nou viatge pel País Valencià’, una radiografía de la sociedad postcrisis» (en castellà). El País [Madrid], 11-10-2017. ISSN: 1134-6582.
* ↑ Muñoz, Ignasi «Un viatge pel País Valencià de després de la gran crisi». Diari la Veu, 29-09-2017. Arxivat de l'original el 2018-03-28 [Consulta: 28 març 2018].
* ↑ «Néstor Novell i Sanxo». Fundació Carulla, 1996. Arxivat de l'original el 2018-03-28. [Consulta: 28 març 2018].
* ↑ El Llibre de la Safor. Sueca, 1984, p. 343.
* ↑ Salom, Julia; Novell, Nèstor; Serrano, Antonio; i altres. Proyecto Concercost: Plan de promoción socieconómica y de ordenación territorial de las Comarcas Centrales Valencianas (en castellà). Consorci de les Comarques Centrals Valencianes, 2002.
* ↑ Novell, Nèstor; Sorribes i Monrabal, Josep. Nou viatge pel País Valencià. 2 volums. 1a ed. València: Publicacions de la Universitat de València, 2017, p. 1634. ISBN 9788491341048.